เล็ง SET ไซด์เวย์ดาวน์ วิตกราคาน้ำมันพุ่ง ดันเงินเฟ้อสูง หวั่นเฟดเร่งขึ้นดบ.
เล็ง SET เช้าไซด์เวย์ดาวน์ กังวลสงครามรัสเซียยูเครนอาจยืดเยื้อ กระทบราคาน้ำและเงินเฟ้อให้เร่งตัวขึ้น ผลักดันเฟดเร่งปรับขึ้นอัตราดอกเบี้ย
เล็ง SET เช้าไซด์เวย์ดาวน์ กังวลสงครามรัสเซียยูเครนอาจยืดเยื้อ กระทบราคาน้ำและเงินเฟ้อให้เร่งตัวขึ้น ผลักดันเฟดเร่งปรับขึ้นอัตราดอกเบี้ย
24 มี.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ดัชนีตลาดหุ้นไทยเช้านี้มีโอกาสแกว่งตัว Sideway ในทิศทางที่ปรับตัวลดลงจากความกังวลสงครามรัสเซียและยูเครนที่อาจจะมีความยืดเยื้อ ส่งผลให้ราคาน้ำมันที่พุ่งขึ้นอย่างต่อเนื่อง อาจจะส่งผลให้เกิดภาวะเงินเฟ้อและจะผลักดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ย ขณะเดียวกันนักลงทุนจับตาการประชุมผู้นำองค์การสนธิสัญญาป้องกันแอตแลนติกเหนือ (NATO) ที่มีขึ้นในวันที่ 24-25 มี.ค. นี้
ขณะที่เงินเฟ้อของอังกฤษพุ่งขึ้นเกินคาดในเดือนก.พ.แตะระดับสูงสุดครั้งใหม่ในรอบ 30 ปีที่ 6.2% จากผลกระทบของสงครามของยูเครนและรัสเซีย
ทั้งนี้พร้อมให้แนวรับที่ 1,670 จุด และแนวรับถัดไปที่ 1,660 จุด และแนวต้าน 1,686 จุด